آوروپا پارلامئنتی آوروپا بیرلیگی‌نین اولوسلار آراسی حقوقو پوزماغا داوام ائتمه‌سی حالیندا روسیایا یئنی تحریملر تطبیق ائتمه‌یه قارشی قرارینی قبول ائدیب.
فرانسانین استراسبورگ شهرینده توپ‌لانان آوروپا پارلامئنتی باش ایداره‌سینده 163 " خئیر" ، 89 "بی طرف"، 402 "بلی" سسی ایله قبول ائدیلن قراردا بیلدیریلیر:
"روسیا اوکراینانین اراضی بوتؤو‌لوگونو تامین ائتمه‌لی‌دیر.
2015 -جی ایلدن بو یانا روسیانین سوریه-ده کی عملیات‌لاری، لیبی و افریقا اؤلکه‌لری‌نین داخیلی مسئله‌لرینه قاریشماسی و اوکراینادا ایستابیل‌لیگی پوزماسی بیر چوخ مسئله کیمی آوروپا بیرلیگی ایله روسیا آراسیندا گرگین‌لیگی آرتیریر.
تحریملر روسیا طرفیندن یارادیلان تهدیدلرله متناسب شکیلده حیاتا کئچیریلیلمه‌لی‌دیر. آوروپا بیرلیگی روسیا ایله طرفداش‌لیق و امکداش‌لیق موقاویله‌سینه یئنی‌دن باخما‌لی‌دیر. روسیا مینسک موقاویله‌سینی تام یئرینه یئتیررسه، روسیا ایله آوروپا بیرلیگی آراسیندا یاخین علاقه‌لر مومکون اولا بیلر.
روسیانین قوزیی کره ، ایران، ونزوئلا و سوریه-یه دستک وئرمه‌سیندن ناراحاتیق.
همچنین روسیانین آوروپا بیرلیگی ایله عضو اؤلکه‌لر آراسینداکی گرگین‌لیگی آرتیرماغی هدفله‌ین سیبر هوجوم‌لاری و سهو معلوماتلاندیرما کامپانیا‌لارینی قیناییریق."
بئله‌لیکله، آوروپا بیرلیگی 2018-جی ایلین ژوئن آییندا اوکراینادا ایستابیل‌لیگی پوزدوغو اوچون روسیایا تطبیق ائتدیگی ایقتصیادی تحریم لرین مودتینی یئنه 6 آی داها اوزاتماغا قرار وئریب.
